兵後西日溪行
作者：皎然
朝代：唐

paragraphs: 一從清氣上爲天，仙叟何年見乾海。
黃河幾度濁復清，此水如今未曾改。
西尋仙人渚，誤入桃花穴。
風吹花片使我迷，時時問山驚踏雪。
石梁丹竈意更奇，春草不生多故轍。
我來隱道非隱身，如今世上無風塵。
路是武陵路，人非秦代人。
飯松得高侶，濯足偶清津。
數片昔賢磬石在，幾迴竝坐戴綸巾。